text: সুবিধাবঞ্চিত পাহাড়ি জনগোষ্ঠী সরকারি খরচে আইনি সহায়তা সুবিধাবঞ্চিত পাহাড়ি জনগোষ্ঠী সরকারি খরচে আইনি সহায়তা
  Home পার্বত্য জেলা সংবাদ সুবিধাবঞ্চিত পাহাড়ি জনগোষ্ঠী সরকারি খরচে আইনি সহায়তা
  on: October 20, 2015, In: পার্বত্য জেলা সংবাদ
  মোহাম্মদ আব্দুর রহিম (বান্দরবান জেলা প্রতিনিধি),
  আর্থনিউজ২৪ ডেস্ক: বান্দরবানের বিজ্ঞ জেলা ও দায়রা জজ মো.শফিকুর রহমান বলেছেন, সুবিধাবঞ্চিত পাহাড়ি জনগোষ্ঠীসহ দরিদ্র্য বিচার প্রার্থীরা যাতে করে বিনা খরচে বিচার মামলা নিস্পত্তিতে সরকারি সহায়তা পেতে পারেন সেই লক্ষ্যে সীড ফান্ড প্রকল্পের মাধ্যমে জেলা আইনগত সহায়তা প্রদান সংস্থার কার্যক্রমকে আরও জোরদার করা হচ্ছে। তিনি জানান,ইতিমধ্যেই ৫ শতাধিক দারিদ্র্য ও পাহাড়ি জনগোষ্ঠীর বিচারপ্রার্থীরা বিনা খরচে মামলা নিস্পত্তির সুযোগ পেয়েছেন। জেলা ও দায়রা জজ কর্মশালায় জানান, বান্দরবান জেলায় জাতীয় আইনগত সহায়তা প্রদান সংস্থার কার্যক্রমকে আরও গতিশীল এবং বিচারপ্রার্থীদের মাঝে এর সুফল ছড়িয়ে দেয়ার লক্ষ্যে জেলা ও উপজেলা পর্যায়ে সময়ে সময়ে কর্মশালার আয়োজন করা হয়। কর্মশালায় বিচারক মন্ডলী,আইনজীবী, সুশীল সমাজের নেতৃবৃন্দ, জনপ্রতিনিধি, এনজিও প্রতিনিধি এবং মিডিয়াকর্মীদেরও সম্পৃক্ত করা হয়েছে।
  গতকাল সোমবার বিকেলে জেলা জজ আদালত প্রাংগনে অবস্থিত বার সমিতির সভাকক্ষে জাতীয় আইনগত সহায়তা প্রদান সংস্থার এক কর্মশালায় জেলা জজ সভাপতির বক্তব্য দিচ্ছিলেন। বিশেষ অতিথি ছিলেন জাতীয় আইনগত সহায়তা প্রদান সংস্থার উপপরিচালক মো. রফিকুল ইসলাম।
  জেলা জজ আদালতের লিগাল এইড অফিসের সমন্বয়ক বশির আহমদ মনি জানান, জাতীয় আইনগত সহায়তা প্রদান সংস্থার আওতায় দরিদ্র্য ও সুবিধাবঞ্চিত পাহাড়ি জনগোষ্ঠীর বিচার প্রার্থীরা বিনাখরচে তাদের মামলা পরিচালনা ও নিস্পত্তিকরণে আইনি সুবিধা ভোগ করছেন। এ কার্যক্রমকে আরও জোরদার করতে এবং তৃণমুল পর্যায়ে পোঁছে দেয়ার লক্ষ্যে সর্বশ্রেণির মানুষকেও সম্পৃক্ত করা হচ্ছে সভা ও কর্মশালা সমুহে। এসব কাজে সরকারের পাশাপাশি ইউএনডিপি অর্থসহায়তা প্রদান করে আসছে।